الضعف الجنسي: ضعف الانتصاب erectile dysfunction او اختصارن ED بيسموه احيانا العجز الجنسي و المرض ده بيحصل لما العضو الذكري بتاع الراجل ما يقدرش دايمن او بشكل متكرر ينتصب او يحافظ علي انتصابه ساعة المعاشره الزوجيه . ممكن يكون فيه انتصاب مش كافي طول فترة المعاشره او انه بيحصل انتصاب بس مش كامل . اول شئ لازم تعرفه انه حصول الانتصاب فى فتره النوم ( لما بتكون العوامل السيكولوجيه ( النفسيه ) مش نشيطه بشكل كامل ) بيدل انه غالبن اسباب ضعف الانتصاب ساعة المعاشره مش عضويه وانما نفسيه والدليل ان الانتصاب بيحصل ساعة النوم . لكن مش معني كده ان العكس صحيح , لانه فيه نسبة من الرجاله السولام جنسيا مبيحتلموش و مبيحصلهومش انتصاب ليلي . اهم عرض ممكن ملاحظته انه احيانا بيحصل انتصاب مستمر بس مش قوي وده اسمه الانتصاب الكسول , او بيحصل انتصاب قوي بس مش بيكمل خصوصا قبل عملية المعاشره الحقيقيه فى فرج الست , وده بيدل انه فيه مشكلة - غالبن - فى ميكانيكيه تدفق الدم فى ذكر الراجل ( واللي ممكن تكون بسبب مرض فى القلب او الاوعية الدمويه ) . مشاكل الانتصاب واعراضه سنهة لدرجة ان جمعيه الضعف الجنسي البريطانيه قدرت حصولها لراجل من بين كل 10 رجاله فى مراحل معينه فى حياتهم .